Oscar Egede-Nissen

Oscar Egede-Nissen (1903–1976) var en norsk skuespiller. Han var med i flere titalls filmer siden sin debut i 1936, hans siste var An-Magritt fra 1969.

Som barn var han en villstyring,Side 111-112. Adam-Egede Nissen: Et liv i strid, J.W.Cappelens forlag 1945. og ble sendt til den alternativ-pedagogiske Odenwaldskolen i Tyskland. Han kom hjem og begynte på gymnaset, men strøk snart avgårde igjen, denne gangen på langtur til Sør-Amerika. Han var på hvalfangst, og i Buenos Aires. Han endte som ulovlig innvandrer i USA, og måtte la seg verve som flyver til Filippinene. Der røk han uklar med en løytnant, og ble idømt ti års straffearbeid. Hjulpet av forbindelser i Norge, blant andre statsminister Johan Ludwig Mowinckel, ble han benådet etter 14 måneder.Side 169. Adam-Egede Nissen: Et liv i strid, J.W.Cappelens forlag 1945.

Da han denne gangen returnerte til Norge ble hans egne evner - og familiens forbindelser - innen teater avgjørende for hans framtid. Han begynte ved Den nationale Scene, der han i 1932 debuterte i Hamlet, og spilte mot den kjente Magda Blanc. Han gjorde lykke i rollen og ble engasjert ved teateret.Side 170. Adam-Egede Nissen: Et liv i strid, J.W.Cappelens forlag 1945.

Under krigen ble han arrestert 6. januar 1941, og 21. februar plassert i Vollan fengsel. 17. februar 1942 ble han overført til Bredtved, før han ble løslatt 2. mars.Side 183. Kristian Ottosen: Nordmenn i fangenskap 1940-1945, Universitetsforlaget, 2. utg. Oslo 2004

Han satt fengslet i den kamerunske byen Douala i flere sommermåneder 1955. Dette etter et slagsmål med døden til følge på Oslo-båten «Slemdal» den 3. mai 1955.«Jeg har det bra sier Egede Nissen til VG – jeg må ha penger, jeg kan ikke komme noen steds hen», VG 20. mai 1955  Tre år etter var han i Arne Skouens film Pastor Jarman kommer hjem i den selvopplevde rollen som fyrbøter.«Barsk Søder imponerer gutta», VG 2. august 1958 Og, atter tre år senere var han fange i fyllearresten i filmen Hans Nielsen Hauge (1961). Før den andre verdenskrig var han i Tancred Ibsens film Valfångare (1939) som styrmannen Olav Lykke.  I Vi vil leve fra 1946 var han telegrafisten Harald. Han hadde også en liten rolle i filmen Freske fraspark, som bygget på Kjell Aukrusts fortellinger. Han hadde dessuten en rekke roller i ulike oppsetninger ved radioteateret.

Han var sønn av NKP-nestoren Adam Egede-Nissen og Goggi Egede-Nissen. Han var bror til skuespillerne Aud Richter, Gerd Grieg, Ada Kramm, Stig Egede-Nissen, Lill Egede-Nissen og Gøril Havrevold.  Også hans kone Unni Torkildsen (1901–68) var ved teateret.

 Filmografi (utvalgt) 
 1946 – Englandsfarere, Cramer
 1943 – Vigdis, en bondegutt

 Referanser 

Eksterne lenker 

Kategori:Norske skuespillere
Kategori:Personer fra Oslo